મુંબઇ: આગામી ૧ જુલાઇથી જીએસટી લાગુ થવા જઇ રહ્યો છે. જીએસટી લાગુ થવાને કારણે દેશને તેનાથી મોટો ફાયદો થશે તથા આર્થિક વિકાસમાં પણ ગ્રોથ જોવાશે તેવો દાવો વિવિધ આર્થિક એજન્સી તથા સરકાર દ્વારા કરવામાં આવી રહ્યો છે, પરંતુ વૈશ્વિક નાણાકીય સેવા પૂરી પાડતી અગ્રણી નોમુરા એજન્સીનું કહેવું છે કે જીએસટીનું વર્તમાન સ્વરૂપ છે તેના કારણે જે ફાયદો થવો જોઇએ તે અગાઉ કરવામાં આ‍વેલા અનુમાન કરતાં ઘણો ઓછો છે. નોંધનીય છે કે જીએસટી કાઉન્સિલે ૧૨૦૦ જેટલી ચીજ વસ્તુ અને ૫૦૦થી વધુ સેવાઓ પર ટેક્સના દરની જાહેરાત પણ કરી દીધી છે. કાઉન્સિલની આગામી બેઠક ૩ જૂને થનાર છે, જેમાં સોના સહિત કેટલીક અન્ય ચીજવસ્તુઓ ઉપર જીએસટીના દરને લઇને જાહેરાત થશે.